مسەفا قەرەسوو ئەنڎامو دەسەو ۋێڕاۋەبەری کەجەکەی ئەرەیاۋناش؛" بە مەڵامەتو ڕوۋەداو بومەلەرزەکەیۊ بەرکۊت کە ئەرەمەرزیێکۍ دۊڵەتی تەنېا پۍ ۋۍ ئەرمناینێو تەنېا بە پاڵپەشتی کۊو خەڵکەکەیما کریۆ ۋەرنگارو ئا کارەساتیە بېمێۋە.
مسەفا قەرەسوو ئەنڎامو دەسەو ۋێڕاۋەبەری کەجەکەی جە بارەو بومەلەرزەکەو ڕۊو ٦و شوباتېۊ، کە چنڎین شارۍ کورڎسانېش گێرتێۋە ۋاتش؛ ئا ئەرەمەرزیۍ کە دۊڵەت جە دژو کارەساتەکا ۋەشش کەرڎێنۍ تەنیا پۍ ۋۍ ئەرمناینۍ، جە ۋەختو ڕوۋەداو کارەساتەکانە گرنگ پەشتېۋانی گلێرگەو خەڵکېن داواش جە گرڎ لایەنەکا کەرڎ، پەشتېۋانۍ با.
قەرەسوو ئەرەیاۋناش؛ ۋەرپەرسا دۊڵەتو ترکېەی ئامارەو داتاو بومەلەرزەکەی شاراۋە و جە تەرەفو دۊڵەتېچۊ ڕاگېری جە ھۊڵەکاو ھامکاری و پەشتېۋانی گلێرگەی و خەڵکی جە ۋنەقۊمېایا کریۊ.
مسەفا قەرەسوو ئانەیچش ۋات؛ بە ڕوۋەداو بومەلەرزەکەیۊ بەرکۊت کە ئەرەمەرزیێکۍ تەنېا پۍ ۋۍ ئەرمناینێو، دەزگێۋە پێسە ۋێڕاۋەبەری ئاژەو کتوپڕو ڕوۋەداکا (ئافاد)ی کە دەزگاو دۊڵەتیا ئانەش سەلەمنا کە جە حېچ یاگێۋەنە نیا و تەنېا پۍ ۋۍ ئەرمانای ئەرەمەرزیان.
قەرەسوو ئانەیچش ۋات، پەنەوازەن گەل پەشتېۋانی و ھامکاریەکاو ۋێش بە شێۋێۋی بەقوەت ئەنجام بڎۊ، دەرفەتو تواناکۍ گەلی دەرمان و گرڎو زامەکانۍ.
قەرەسوو ئاماژەش پانەی کەرڎ، سەربارو ئانەی دۊڵەت ڕاگېری جە ھامکاریەکاو یاۋنایشا بە ۋنە قۊمېایا بومەلەرزەکەی مکەرۊ، ۋەلێم پەنەوازا ھامکاریەکۍ بە تەمامو ۋنەقۊمېایا بومەلەرزەکەی بېاواو ڕاستەوخۊ ڕادەسشا کریانە.
مسەفا قەرەسوو ئەنڎامو دەسەو ۋێڕاۋەبەری کەجەکەی ئەرەیاۋناش؛ مەبۊنە حېچ کەس ئاورا بۊ، ئەشۊ ھامکاری بەگرڎ کەسی بېاۊنە و ئەشۊ ھامکاری و پەشتېۋانیەکۍ پۍ ئاوەڎانکەرڎەیۊ دەسپنەکەرانۍ.
ھ.ش
